નદીસર (તા. ગોધરા)
નદીસર (તા. ગોધરા) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા પંચમહાલ જિલ્લામાં આવેલા ગોધરા તાલુકામાં આવેલું એક મોટું અને ગામ છે. નદીસર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તમાકુ,કપાસ,એરંડી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, શ્રી યુવક મંડળ નદીસર સંચાલિત શ્રી મહાજન ઇંગ્લિશ સ્કૂલ, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામની વસ્તી આશરે ૧૨,૦૦૦ જેટલી છે.

નદીસર ગામ મહી નદીના કિનારે વસેલું છે. આ ઉપરાંત ગામથી ૭ કિલોમીટર દૂરથી સરદાર સરોવર નિગમ (નર્મદા યોજના)ની મુખ્ય નહેર પસાર થાય છે. નદીસર ગામે મહીસાગર નદી કિનારે ચામુંડા માતાજીનું મંદિર આવેલું છે. તે સિવાય નદીસર ગામ માં બીજા ઘણા મંદિરો જેમ કે મહાદેવ મંદિર, ગણપતિ મંદિર, રામજી મંદિર, ક્ષેમકલ્યાણી માં નું મંદિર, હરસિધ્ધિ માં નું મંદિર, ખોડિયાર માં નું મંદિર,તેવા અનેક મંદિર ગામ માં આવેલ છે.

ગોધરા તાલુકો